Carlos Martinez, antrenorul ales de Simona Halep, a vorbit la superlativ despre noua sa jucătoare și a declarat că "este o învingătoare" și "intenția ei este să revină în elită", potrivit Puntodebreak.com.
Antrenorul catalan a vorbit despre motivele care l-au făcut să accepte colaborarea cu Simona Halep.
"Faptul că Simona a fost atât de convinsă că dorește să lucreze cu mine a fost ceea ce m-a convins în ultimă instanță, dacă ea arată interes eu arată la fel sau chiar mai mult. Chiar săptămâna trecută am refuzat alt proiect foarte interesant, dar aici vorbim despre Halep, o jucătoare de top", a declarat Carlos Martinez.
"Am văzut că are lucrurile foarte clare, la acest nivel nu trebuie să îi mai explici cum stă treaba, deja vine cu această bază cu atâți ani de experiență. Este o persoană cu multă personalitate, are un caracter puternic și știe perfect ce își dorește. Încă nu cunosc atât de mult, știu că este o fată bună, dar ceea ce îmi spune Darren este că e foarte exigentă", a adăugat antrenorul spaniol.
"Încă o văd foarte competitivă, cu mult caracter, este o persoană foarte învingătoare. Cred că asta îmi place cel mai mult la ea, cât este de învingătoare. Un astfel de proiect merită întotdeauna efortul, o jucătoare care aleargă, care se apără, care dă totul… Pe mine mă încântă acest profil de jucătoare. Simona este o războinică, să sperăm că o să ne meargă bine lucrurile, atât ei, cât și mie, abordăm situația cu o mulțime de speranțe", a continuat Carlos Martinez.